Diari Oficial de la Generalitat Valenciana


Sumari del DOGV 3128, del 24-11-1997 (1997/11831)

RESOLUCIÓ de 10 d'octubre de 1997, del conseller d'Obres Públiques, Urbanisme i Transports, per la qual s'aprova definitivament la modificació puntual núm. 2 del Pla Parcial Garganes-Baseta del municipi d'Altea.
-------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1997/10/10/(1)/dof/vci/html**

### Dades del document

Número de DOGV
:   3128

Data del DOGV
:   24-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11440


Data del document
:   10-10-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Altea
    * pla d'urbanisme

3871 RESOLUCIÓ del conseller d'Obres Públiques, Urbanisme i Transports, de 10 d'octubre de 1997, per la qual s'aprova definitivament la modificació puntual núm. 2 del Pla Parcial Garganes-Baseta del municipi d'Altea. [97/X11444]
  
Vist l'expedient relatiu al Projecte de Modificació Puntual núm. 2 del Pla Parcial Garganes-Baseta del municipi d'Altea (Alacant), del qual resulten els següents
  
Antecedents de fet
  
Primer
  
El Plenari de l'Ajuntament d'Altea, en la sessió del dia 4 de novembre de 1996, va acordar la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 27 de setembre de 1996, i en un dels diaris de major difusió provincial el 10 de setembre de 1996. Durant el mencionat període d'informació pública no es va presentar cap al·legació.
  
Segon
  
La documentació està integrada per memòria, plans d'informació i ordenació i document de refosa.
  
Tercer
  
La Comissió Territorial d'Urbanisme d'Alacant, reunida en sessió de 14 de febrer de 1997, va emetre un informe favorable sobre l'aprovació definitiva d'aquest expedient.
  
Quart
  
El 3 de març de 1997, aquesta Conselleria d'Obres Públiques, Urbanisme i Transports, va emetre un informe favorable sobre la modificació a què es fa referència.
  
Cinquè
  
El Consell Jurídic Consultiu de la Comunitat Valenciana va emetre dictamen el 25 de setembre de 1997.
  
Fonaments de dret
  
Primer
  
Respecte del procediment, en el cas present, s'han observat les prescripcions legalment establertes per a les modificacions de pla parcial d'aquesta índole, que estan constituïdes pels articles 45 i següents per remissió del 52 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.
  
En aquest sentit, tot canvi o substitució de les determinacions dels plans urbanístics exigeix complir el mateix procediment legalment previst per a la seua aprovació, que segons disposició expressa de l'article 52.1 LRAU, la tramitació i l'aprovació dels plans parcials està subjecta al mateix règim procedimental que la dels programes d'actuació amb aprovació definitiva municipal, i es faculta l'alcalde president de la corporació local interessada per a poder sotmetre a informació pública el projecte per un període de 20 dies hàbils (article 45.2 i 46.3 LRAU). A més, que l'article 21.1.m) de la Llei 7/85, de 2 d'abril, Reguladora de les Bases del Règim Local -segons modificació de la Llei 7/1997, de 14 d'abril- atribueix a l'alcalde: "Les aprovacions dels instruments de desenvolupament i de gestió urbanística no expressament atribuïts al Ple, com també les dels projectes d'urbanització". Això, sense perjudici que com preveu l'article 54 LRAU en determinats plans o programes, com en aquest cas, correspon a la Conselleria d'Obres Públiques, Urbanisme i Transports la seua aprovació definitiva, ja que el Sector del Pla Parcial objecte d'aquest expedient no es troba homologat a la LRAU (D.T. 1ª 3r LRAU), ni compta amb cèdula d'urbanització (article 47.7 LRAU).
  
Segon
  
Quant al fons de l'assumpte, la modificació plantejada altera les determinacions del Pla Parcial Garganes-Baseta d'Altea, aprovat definitivament en sessió de la Comissió Territorial d'Urbanisme d'Alacant, el 23 de juliol de 1985, per tal de possibilitar la creació d'un centre assistencial per a la tercera edat, per a la qual cosa requereix una parcel·la d'uns 620 m2, que permeta l'edificació oberta i estiga pròxima a l'ajuntament. Per a aquest fi es varien les següents determinacions:
  
A) Es desafecta una zona verda pròxima a l'ajuntament, limítrof amb una altra parcel·la dotacional d'insuficient grandària per al centre previst, i passa el conjunt a ús d'ordenança de dotació pública: centre assistencial.
  
B) Es modifiquen dues parcel·les de titularitat municipal, d'ordenança d'interès públic i social: centre social, passen a sistema d'espais públics: zona verda.
  
S'acompanyen els següents quadres comparatius:
  
Quadre resum de parcel·les abans de la modificació:
  
Parcel·les m2 Ús Edificabilitat
  
26-NJS 653'00 social
  
28-HFM 809'00 social 792 m2
  
88-AKB 195'00 social 600 m2
  
Z. verda 63.586'00 E. lliure 0 m2
  
TOTAL 64.409'00 1.392 m2
  
Quadre resum de parcel·les després de la modificació:
  
Parcel·les m2 Ús Edificabilitat
  
61-SUE 058'00 social 1.392 m2
  
94-TPH 902'00 z. verda
  
47-FND 247'00 63.586 z. verda
  
Z. verda 63.022'00 z. verda
  
TOTAL 64.409'00 1.392 m2
  
Dels quadres comparatius de parcel·les abans i després de la modificació s'observa que el còmput global de superfícies no varia, i es tracta d'una reubicació d'usos previstos, complint el que preveu l'article 55.3 de la LRAU. De manera que amb la modificació plantejada no es produeix un detriment o minusvaloració de les zones verdes o espais lliures anteriorment previstos. A més, en qualificar com a zona verda les parcel·les d'interès públic i local anteriorment descrites s'aconsegueix reagrupar zones verdes al costat de la zona esportiva, millorant la qualitat i la funcionalitat de la xarxa estructural o primària de dotacions públiques per a espais lliures, com exigeix l'article 54.2 LRAU.
  
Per això, tal com manifesta el Consell Jurídic Consultiu: "Les esmentades mesures compensatòries, que fins i tot no són exigibles en l'article 55.3 LRAU, quan no hi ha desafectació del sòl a la destinació pública, consisteixen en què "s'augmenta el sistema d'espais lliures, quant a la seua qualitat, ja que si bé la proporció es manté, s'ubiquen en una zona de millor ús, és a dir, al costat del sistema d'espais esportius i espais lliures", i el canvi es justifica àmpliament en criteris de racionalitat, ja que no existeixen dubtes perquè obeeix a justificats fins públics d'interès general, com és la creació d'un centre d'assistència per a la tercera edat, que gaudeix d'especial consideració d'acord amb l'article 50 de la Constitució espanyola, i té gran rellevància configuradora dels drets socials dels ciutadans (SSTC 100/89, de 5 de juny; 167/90, de 5 de novembre; 29/91, de 14 de febrer), i s'haurà d'optar per la possibilitat que resulte més conforme amb la protecció de la tercera edat (STC 19/1982, de 5 de maig). Tot això, sense perjudici que el canvi possibilita també, amb la major edificabilitat en la parcel·la 45 bis, que es puga servir i atendre necessitats municipals complementàries, per la seua ubicació pròxima a l'ajuntament".
  
En aquest sentit, d'acord amb l'article 40.2 de la Llei 6/1994, Reguladora de l'Activitat Urbanística, no s'aprecien objeccions ni impediments urbanístics legals que obstaculitzen l'aprovació definitiva d'aquesta modificació del Pla Parcial Garganes-Baseta d'Altea.
  
Tercer
  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 6 del Decret 77/96, de 16 d'abril del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Vists els preceptes legals mencionats i concordants de general i pertinent aplicació, d'acord amb el dictamen del Consell Jurídic Consultiu, resolc:
  
Aprovar definitivament la Modificació Puntual núm. 2 del Pla Parcial Garganes-Baseta del municipi d'Altea.
  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana. Aquesta publicació n'excusa la notificació individualitzada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest, d'acord amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercir qualsevol altre recurs que estime oportú.
  
València, 10 d'octubre de 1997.- El conseller d'Obres Públiques, Urbanisme i Transports: Luis Fernando Cartagena Travesedo.


Còpia Permalink ELI